Poliția suedeză a reținut joi patru persoane suspectate că ar fi avut conexiuni cu "extremismul islamist violent" care ar fi pregătit un atac terorist, a declarat serviciul de securitate și agenția de urmărire penală Sapo, relatează Reuters și AFP.
"Sunt suspectați că au pregătit acte teroriste și infracțiuni agravate legate de arme", a spus serviciul de securitate.
"Cazul se referă la extremismul islamist violent", a continuat Sapo, adăugând că există și legături cu crima organizată.
La rândul său, procuratura a confirmat arestările într-un comunicat și a spus că o anchetă este condusă de un procuror de la unitatea sa de securitate, fără a oferi detalii.
Nu au fost oferite alte detalii despre presupusele legături cu IS, identitatea suspecților sau natura presupusului atac planificat.
Arestările au urmat unei investigații ample a cazului, a declarat poliția într-un comunicat. Arestările au fost făcute în zona Stockholm, a declarat separat procuratura națională.
Ziarul Expressen a relatat că locuitorii au auzit mai multe bubuituri puternice în timp ce poliția a luat cu asalt clădirile dintr-o suburbie din sudul Stockholmului.
Presa suedeză a scris că un număr mare de ofițeri de poliție conduși de serviciul de securitate au efectuat arestări în Tyreso.